Именно този мъж e дошъл във вашия живот, неслучайно. | DianaDelevaPost
Начало > За душата > Именно този мъж e дошъл във вашия живот, неслучайно.
Диана август 10, 2018 За душата Няма коментари
„Именно този мъж e дошъл във вашия живот, неслучайно.
Ако вие разбирате предназначението на човек в живота си, ще можете по-лесно да се научите да изпитвате към него любов, защото ще имате разбирането, че човекът в моя живот е мой учител и аз съм му благодарна за това.
Не просто така именно този мъж е дошъл в живота ви!
Целият ни живот е едно голямо училище, а предметът, който се изучава там, е един – Любов.
Чрез мъжете в живота ни до нас достигат най-важните и, често, най-сложните уроци. Специалността, която получаваме е една – Любов и Приемане на Себе си.
Ние можем да дарим любов на друг човек, само тогава, когато самите ние я притежаваме.
Не можем да дадем на друг това, което самите ние нямаме.
Вашият мъж винаги е вашето огледало, запомнете това!
Той само отразява това, което имате вие.
Скоро чух една жена да казва „Готова съм да се постарая единствено за достоен мъж…“ Чувате ли се какво говорите?
Какво означава „достоен мъж“?
Всеки мъж, който е бил привлечен от Вас, привличате го сега или ще го привлечете, това именно е достойният за Вас мъж.
Понятието “достоен” е много относително, защото всеки заслужава своето. Вие заслужавате точно това, което е привлечено от Вас.
Ако вие привличате единствено безгръбначни мекотели или мамини синчета, това не е добре, не и е лошо. Това е просто факт.
Този факт показва кого сте готова да приемете в живота си Тук и Сега.
Мъжът, който влиза в живота ви, проектира огледално навън всички ваши вътрешни проблеми.
И Вие може да се възползвате от това знание, за да погледнете себе си с нови очи, да се погледнете отстрани.
Нека разгледаме най-разпространените ситуации.
Ако в живота ви е дошъл ревнивец, на вас Ви е необходимо да се научите да пренасочите своята сексуална енергия в творчество.
Мъж-ревнивец никога няма да се появи в живота на жена, която е отработила темата със своята сексуалност.
Какъв урок носи със себе си мъж, който си позволява да бие една жена?
Ако в живота Ви е дошъл тиранин, то време е да се научите да слушате себе си. Жените, които живеят с тирани са жени, у които изцяло е изтрито разбирането за това какво е граница и този факт ги е превърнал в жертви.
Те се чувстват нещастни, самотни и забравени всички.
“Мъжът ми е тиранин, времето е лошо, за другите хора животът е радостен, а мен ме излъгаха. Вероятно, това е съдбата ми – да търпя и да страдам.”
Респективно, мъжът или поставя жената на мястото й чрез своето поведение, или учи тази жена да уважава себе си, възстановява структурата на нейната личност, акцентира върху програмата „Жертва”, учи я да отстоява границите и на умението да държи на себе си.
Друг мъж просто не може да научи такава жена да започне да слуша себе си.
Жертвата трябва да изпита силна болка, за да може, най-накрая, да й се прииска тя да промени нещо в живота си.
Ако в живота ви е дошъл мъж-алкохолик, то не случайно е бил привлечен в живота Ви.
И Вие сте го избрали заради нещо – за да преминете през някакъв важен изпит.
На какво учи такъв мъж?
Нека си представим как се държи жената в такава двойка: тя или постоянно му „пили” на главата и, по този начин, убива всичко мъжко в него, или е в ролята на „бедничката аз”, на която най-малко й е провървяло в живота и всички са й длъжни.
Мъжът ми пие, парите не стигат и децата са безотговорни. Само скръб и мъка.
Такъв мъж учи жената в първия случай да бъде женствена.
Дава й знак, че, както тя е убила своята женска природа или някаква важна част от нея, така и той убива себе си с алкохола/наркотиците и бяга от реалността.
Във втората ситуация мъжът учи жената да обича себе си, да уважава преди всичко себе си, учи я да съзрява, да поема отговорност за своя живот и за събитията, които се случват в него.
Ако в живота ви е дошъл „маминото синче”, безволев и безгръбначен господин, Вие явно се отнасяте към тази категория жени, които не умеят да отдават юздите в ръцете на силния пол.
Вие сама решавате всичко, Вие знаете всичко най-добре от всички и искате да промените всички.
Вие не забелязвате, но, най-често, вашите скандали възникват на тази основа, че Вие искате да промените човек, но никога не се вслушвате в това, което той Ви казва.
И, разбира се, сега също ще започнете да отричате всичко….“
Продължавам да превеждам…
С ваша подкрепа, ще успея по-скоро да придам завършен вид на десетките започнати и недовършени материали.
Защото, щом ги открия, започвам да превеждам, за да се докоснете до тях.
След това Матрицата ме засмуква и не се стига до ПРОДЪЛЖЕНИЕТО.